سوریه‌ده پارتلاما‌دا بیر اینگیلیس عسگری اؤلدو.
اینگیلتره ساوونما باخانلیغی، سوریه‌ده آمریکا رهبرلیگی آلتین‌داکی داعش قارشیدی کوالیسیونا عاید بیر کاروانا تشکیل اولونان ال یاپیمی پاتلاییجی ایله ائدیلن هوجوم‌دا اؤلنلردن بیرینین اینگیلیس عسگری اولدوغونو آچیقلادی.
باخانلیق اؤلن اینگیلیس عسگرینین کیملیینی و باغلی اولدوغو بیریمی آچیقلامادی.
اینگیلیس مطبوعاتین‌دا یئر آلان خبرلرده ده اؤلن عسگرین اینگیلیس اؤزل قوه‌لرینین عضوو اولدوغو و هوجومون منبجده باش وئردیگی بیلدیریلدی.
اینگیلیس مطبوعاتی، آمریکا ساوونما قایناقلارینا دایاندیراراق، هوجوم‌دا بیر آمریکا اؤزل قوه‌لر عسگرینین ده اؤلدویونو یازدی.
بیرلشمیش وظیفه گوجون‌دن داها اول وئریلن آچیقلامادا، "۲ کوالیسیون پرسونلی مارسین ۲۹دا آخشام ۰۹.۰۰دا سوریه‌ده ال یاپیمی پاتلاییجی ایله اؤلدورولدو، ۵ی یارالاندی". معلوماتی وئریلمیشدی.
کوالی‌سیون سؤزچوسو آلبای ریان دیلون، مؤوضوع ایله باغلی، "عائله‌لر بیلگیلندیریله‌نه  قدر حادثه یئرینی بیلدیرمه‌دن سوریه اولاراق ایفاده ائدجییک" دئمیشدی، آنجاق سالدیری منبج یاخینلیغیندا باش وئردی.
